Grizpuga apuseto

La Grizpuga apuseto aŭ Grizpuga salangano (Collocalia marginata) estas malgranda apuso de la genro Collocalia kaj unu el 11 specioj de la genro. Ĝi estas endemio en Filipinoj, kie ĝi troviĝas en preskaŭ ĉiu insulo escepte en Mindanao.

Ĝia natura vivejo estas tropikaj humidaj arbaroj de malaltaj teroj. Ĝi antaŭe estis konsiderata subspecio de la brila apuseto.

 Aspekto 
La grizpuga apuseto estas 9–10 cm longa kun kvadrata vosto. La dorso kaj supra surfaco de la flugiloj estas malbrile malhelbluaj kun modera verda brilo. La pugo estas pli pala pro la blankaj randoj de plumoj formantaj la supravostajn kovrilojn. La gorĝo kaj supra brusto estas grizaj kun fajna blanka skvameco, kiu kuniĝas en pli grandajn grizecajn ĉevronojn super la malsupra brusto kaj flankoj, fariĝante blankaj super la ventro. Foje estas tufo da malgrandaj plumoj sur la halukso, la malantaŭen direktita piedfingro. Ĉi tiu specio ne havas la blankajn makulojn sur la internaj retoj de la vostoplumoj, kiuj ĉeestas en kelkaj specioj de Collocalia.

Taksonomio
La Grizpugan apuseton priskribis la itala ornitologo Tommaso Salvadori en 1882 kaj havigis la nuntempan duvortan nomon Collocalia marginata. La tipa loko estas la insulo Cebuo en Filipinoj. La paĝonombro de la artikolo de Salvadori estas malĝusta. 

La specia epiteto maginata es Latino por "borda" aŭ "randa". La Grizpuga apuseto estis iam traktita kiel subspecio de la brilapuseto sed estis plialtigita al specistatuso baze sur la rezultoj de detala analizo de apusetoj de la genro Collocalia publikigita en 2017.

There are two subspecies:
 C. m. septentrionalis Mayr, 1945 – Babujano, Kagajano, Kamigino
 C. m. marginata Salvadori, 1882 – orientaj kaj okcidentaj Bisajoj, eble en Palavano

 Ekologio kaj kutimaro 
Ĝi manĝas malgrandajn insektojn dumfluge. Formas grupojn de ĝis 40 individuoj, kiuj kunlaboras kun aliaj apusetoj.

Averaĝa ovodemetado estas de nur unusola ovo. Ne multe pli oni scias pri ĝia reproduktado.

 Habitato kaj konservado 
Vidata en preskaŭ ajna vivejo inkluzive de marbordaj regionoj, montaraj arbaroj, agrikulturaj terenoj kaj eĉ vojoj. Ĝi estas ankoraŭ plej ofte vidata en arbaroj kaj maldensejoj.

La Internacia Unio por la Konservo de Naturo ankoraŭ ne agnoskas ĉi tion kiel propran specion. Ĝi taksis ĝian gepatran specion, la brilan apuseton, kiel malplej zorgigan specion.

 Referencoj 

 Chantler kaj Driessens, Swifts 
 Chantler, Phil & Driessens, Gerald (2000) Swifts: a Guide to the Swifts and Treeswifts of the World, 2a eld., Pica Press, East Sussex.

Eksteraj ligiloj



Kategorio:Apusedoj
Kategorio:Birdoj de Azio
Kategorio:Birdoj de la Filipinoj